LAOAG CITY – Gapu iti agtultuloy a riribuk ken rinnupak dagiti rebelde, ginutigut manen ti Philippine Embassy dagiti overseas Filipino workers idiay Libya a manggundaway iti repatriation program ti gobyerno tapno makaliklik dagitoy iti ania man a peggad iti nadakamat a pagilyan.
Segun ken ni charge d' affaires Adelio Angelito Cruz, naitudingen ti Pebrero 25, 2015 a tentative schedule para iti umuna a bansada dagiti OFWs nga agawid iti pagilyan ita a tawen.
Iti Facebook account ni Cruz, imbatad na a saan a limitado ti bilang dagiti OFWs a maawat iti nasao a repatriation program
Kuna na a no desidido dagitoy ket mabalin da ti agpalista iti embahada tapno mairaman da kadagiti agawid intono Pebrero 25.
Dagiti OFWs nga agkalikagum nga agawid ket maipaayan ti libre a taraom ken transportasyun.
ilo_Latn ilo_Latn ilo_Latn ilo_Latn ilo_Latn